# The Frost (el gebre)

The Frost (el gebre) (títol original: The Frost) és una pel·lícula de coproducció hispano-noruega del 2009 dirigida per Ferran Audí en el que ha estat el seu primer llargmetratge com a director, en la que va comptar com a protagonistes amb Aitana Sánchez-Gijón i Trond Espen Seim, amb Eva Eklöf Morkeset, Tristán Ulloa, Bibi Andersson i Fermí Reixach com a actors secundaris, entre d'altres. El guió està basat en l'obra de teatre de Henrik Ibsen El petit Eyolf, un drama marcat per la culpa, la redempció i la bogeria.
La versió original és en noruec i anglès, amb tocs de castellà i suec. Ha estat doblada al català.
La pel·lícula comptà amb les productores catalanes Alta Realitat i Apuntolapospo, les noruegues Frost Media Films i Film Fund FUZZ, i la Televisió de Catalunya - CCMA, i ha rebut el suport de l'ICEC (Institut Català de les Empreses Culturals) i l'ICAA (Institut de la Cinematografia i de les Arts Audiovisuals espanyol).

## Sinopsi

L'Alfred i la seva jove dona Rita viuen en una casa de camp en una illa de la costa Noruega amb el seu únic fill, Eyolf, qui és coix i va amb crosses a causa d'un desafortunat accident. Un dia que Alfred i Rita són amb la seva germana Asta, professora d'art, Eyolf va a jugar amb uns nens al moll, però cau al mar i s'ofega sense que es pugui recuperar el cos.
Després de la mort d'Eyolf, la Rita i l'Alfred senten tal remordiment que es veuen abocats a una ferotge lluita de mútua destrucció. El seu sentiment de culpa els obliga a reconèixer una veritat dolorosa: han estat tan obsessionats amb les seves petites necessitats egoistes que van oblidar d'estimar al seu fill, i aquesta veritat els persegueix i tortura sense treva. Per tal de no destruir-se mútuament han de trobar la manera de perdonar-se a si mateixos.

## Repartiment

* Aitana Sánchez-Gijón... Rita, mare de l'Èiold, dona de l'Alfred
* Trond Espen Seim ... Alfred, pare de l'Èiold, home de la Rita i escriptor fallit
* Eva Eklöf Morkeset ... Asta, pintora, professora d'art i germana de l'Alfred
* Tristán Ulloa... Raúl, germà de la Rita
* Bibi Andersson... La vídua Rat o Rata vídua
* Fermí Reixach... Mopsemand, el foll
* Marco Valle ... Eyold / Èiold, fill de la Rita i l'Alfred
* Jordi Cortés Molina ... L'home al gel
* Pablo Vázquez ... Estudiant d'art noruec
* Astrid Overå ... Astrid, veïna que ajuda nens refugiats
* Roger Loscertales ... Guia turístic (i estudiant?)

## Palmarès cinematogràfics

El gebre va ser seleccionada per participar en 13 festivals de cinema, incloent el Festival de Sitges o Festival Internacional de Cinema Fantàstic de Catalunya, el Festival de Pusan (Corea), la Mostra de Cinema Català d'Hamburg, i la Setmana Internacional de Cinema de Valladolid (SEMINCI), i va rebre 10 guardons:
* Als Premis Gaudí 2010, Millor direcció artística i Millor fotografia;
* al George Lindsey UNA Film Festival (Universitat d'Alabama Nord) 2010, Millor pel·lícula, Millor actriu principal, Millor muntatge, Millor fotografia, Millor so;
* a l'Orlando Film Festival 2010, Millor pel·lícula;
* al Malaga Spanish Film Festival (Festival de Màlaga) 2009, Millor vestuari;
* i al Festival de Cinema d'Espanya de Tolosa de Llenguadoc 2009, Menció especial.

### Premis Gaudí de 2010

| Categoria | Persona | Resultat |
| Millor pel·lícula en llengua no catalana | Millor pel·lícula en llengua no catalana | Nominada |
| Millor direcció artística | Antonio Belart Jardí | Guanyador |
| Millor fotografia | David Omedes | Guanyador |
| Millor direcció de producció | Gemma Comas | Nominada |
| Millor muntatge | Bernat Aragonés | Nominada |
| Millor so | Ola Apenes Kenneth Gustavsen Jordi Arqués Jordi Casugas | Nominats |
| Millor actor de repartiment | Fermí Reixach | Nominada |
| Millor música original | Jesús Díaz Fletcher Ventura | Nominats |
| Millor maquillatge i perruqueria | Karmele Soler | Nominats |
| Millor vestuari | Antonio Belart Jardí | Nominat |
| Millors efectes visuals | Berlin SFX Department, Apunto Lapospo i Entropy Studio | Nominat |

### Festival de Màlaga

| Categoria | Persona | Resultat |
| Bisnada d'Or a la millor pel·lícula | Bisnada d'Or a la millor pel·lícula | Nominada |
| Bisnaga de Plata al millor vestuari | Antonio Belart Jardí | Guanyador |

### Festival de Cinema d'Espanya de Tolosa de Llenguadoc

| Categoria | Persona | Resultat |
| Violette d'Or | Violette d'Or | Nominada |
| Menció especial | Ferran Audí | Guanyador |
| Menció especial | Jesús Díaz Fletcher Ventura | Guanyador |

## Referències

* 1 2 3 4 Fitxa d'El gebre a Catalan Films & TV (pàgina en català, castellà i anglès). [Consultat el 28-01-2021].
* 1 2 3 «First ever Norway-Spain co-production The Frost completes filming» (en anglès), Olia Hercules, Screen Daily, 1 desembre 2008. [Consultat el 28-01-2021].
* 1 2 The Frost (el gebre), esadir.cat
* 1 2 El gebre Arxivat 2021-02-02 a Wayback Machine. a Filmin.cat [Consultat el 28-01-2021].
* ↑ The Frost a Internet Movie Database (en anglès) [Consultat el 28-01-2021]. [Consultat el 28-01-2021].
* ↑ The Frost, Barcelona Film Comission / Catalunya Film Commission.
* ↑ Fitxa de The Frost al web de l'Acadèmia del Cinema Català
* ↑ «'Trash', 'Xtrems' y 'The Frost', las más nominadas en los 'Goya catalanes'» (castellà), El Mundo, 13 de gener del 2010.
* ↑ «'La vergüenza' gana la Biznaga de Oro y la catalana 'Tres dies en família' logra tres premios» (castellà), La Vanguardia, 25 d'abril de 2009
* ↑ «La banda sonora de 'The Frost' premiada en Toulouse» (castellà), artezblai, 12 d'octubre de 2009

## Vegeu també

* Henrik Ibsen

## Enllaços externs

* El gebre Arxivat 2021-02-02 a Wayback Machine. a Filmin.cat
* Fitxa de The Frost al Barcelona Film Comission / Catalunya Film Commission (pàgina en català, castellà i anglès)
* Fitxa d'El gebre a Catalan Films & TV (pàgina en català, castellà i anglès)
* The Frost al web de l'Acadèmia del Cinema Català